**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΛΕΣΒΟΥ**

**ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ**

**ΛΕΣΒΟΥ**

**Αριθ. Απόφ.104**

**Απόσπασμα από**

**ΠΡΑΚΤΙΚΟ 07 της Συνεδρίασης του Διοικητικού Συμβουλίου του Δημοτικού Λιμενικού Ταμείου Λέσβου**

Σήμερα, Πέμπτη 6 Απριλίου 2017 και ώρα 12.00μ.μ. στην έδρα του Δημοτικού Λιμενικού Ταμείου Λέσβου, εντός του Επιβατηγού λιμένα Μυτιλήνης, συνήλθε σε συνεδρίαση το Διοικητικό Συμβούλιο του Δημοτικού Λιμενικού Ταμείου Λέσβου, δυνάμει του Π.Δ. 53/05-05-2016/ ΦΕΚ.86/ Α’/13-05-2016, ύστερα από την αριθ. 1376/31-03-2017 Πρόσκληση του Προέδρου του Διοικητικού Συμβουλίου, που επιδόθηκε νόμιμα στα μέλη του Δ.Σ., για λήψη απόφασης στα παρακάτω θέματα της ημερήσιας διάταξης:

1. Εξουσιοδότηση υπογραφής επιταγών Δημοτικού Λιμενικού Ταμείου Λέσβου.
2. Νομιμοποίηση – Πληρωμή Διαφόρων Δαπανών.
3. Διάθεση πίστωσης για την προμήθεια υλικών και την εκτέλεση εργασιών για τις ανάγκες της υπηρεσίας και των χώρων ευθύνης του Δ.Λ.Τ. Λέσβου.
4. Διάθεση πίστωσης για την προμήθεια και τοποθέτηση συστημάτων ήχου και εικόνας στην αίθουσα υποδοχής Επιβατών Εξωτερικού Λιμένα Μυτιλήνης.
5. Έκπτωση εσόδων που έχουν βεβαιωθεί στις Δ.Ο.Υ. από πρόστιμα Κ.Ο.Κ. και απαλλαγή από τη βεβαίωση στις Δ.Ο.Υ.
6. Βεβαίωση παλαιών οφειλών του κ. Σαμιώτη Ιωάννη από τέλη εισιτηρίων επιβατών και οχημάτων Ε/Γ- Ο/Γ πλοίων. Κλήση αυτού στη συνεδρίαση.
7. Επί του αρ. πρωτ. 066/28-03-17 εγγράφου της Εθνικής Ένωσης Φορτοεκφορτωτών Λιμένος & Προλιμένος Μυτιλήνης περί ανανέωσης σύμβασης των μηχανημάτων του λιμένα.
8. Καθορισμός ανταλλάγματος χρήσης χώρων χερσαίας ζώνης λιμένων αρμοδιότητας Δ.Λ.Τ. Λέσβου από 01/05/2017 έως 30/04/2018.
9. Επί της από 08/12/16 αιτήσεως της RYKHALSKA OKSANA περί χορήγησης άδειας λειτουργίας καντίνας στη χερσαία ζώνη λιμένα Πλωμαρίου.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη:

|  |  |  |
| --- | --- | --- |
| Α/Α | ΠΑΡΟΝΤΕΣ | ΑΠΟΝΤΕΣ |
| 1 | Γαληνός Σπυρίδων, Δήμαρχος Λέσβου, Πρόεδρος | Κυρατζής – Χρυσοστόμου Ευστράτιος |
| 2 | Πετρέλλης Κυριάκος, Αντιπρόεδρος |  |
| 3 | Τεντόμας Βασίλειος, Τακτικό Μέλος |  |
| 4 | Ζουμπούλη Νίκη, Τακτικό Μέλος |  |
| 5 | Καραγιάννης Θεόδωρος, Τακτικό Μέλος |  |
| 6 | Πασσάδης Νικόλαος, Τακτικό Μέλος |  |

Η Τήρηση του πρακτικού της παρούσας συνεδρίασης έγινε από την υπάλληλο του Δ.Λ.Τ. Λέσβου Σταυράκη Ευστρατία.

**Α. Θέματα ημερήσιας διάταξης:**

**ΟΓΔΟΟ ΘΕΜΑ:** Καθορισμός ανταλλάγματος χρήσης χώρων χερσαίας ζώνης λιμένων αρμοδιότητας Δ.Λ.Τ. Λέσβου από 01/05/2017 έως 30/04/2018.

Το Διοικητικό Συμβούλιο έχοντας υπόψη:

1. Το ΠΔ 53/5.5.2016 (ΦΕΚ 86/Α΄/13.5.2016) με το οποίο συστάθηκε νομικό πρόσωπο δημοσίου δικαίου με την επωνυμία «Δημοτικό Λιμενικό Ταμείο Λέσβου» με έδρα τη Μυτιλήνη, στο οποίο μεταφέρθηκαν οι αρμοδιότητες του Λιμενικού Ταμείου Λέσβου, το οποίο καταργήθηκε.
2. Το άρθρο 24 του Ν. 2971/2001 «Παραχωρήσεις χώρων ζώνης λιμένα», όπως τροποποιήθηκε με το άρθρο 34 του Ν.3153/2003.
3. Την αριθ. 8321.6/01/12/12.3.2012 εγκύκλιο «Οδηγίες για την εκμετάλλευση της Ζώνης Λιμένα στα πλαίσια της παραχώρησης του ιδιαίτερου δικαιώματος χρήσης των χώρων αυτής».
4. Την υποπαρ. ΣΤ.2 του άρθρου πρώτου του Ν.4093/2012, όπως αντικαταστάθηκε από το άρθρο 76 του Ν. 4257/2014, «Ρυθμίσεις για την παραχώρηση δικαιώματος χρήσης των κοινόχρηστων χώρων και κτιρίων των Ο.Τ.Α. και των Ν.Π.Δ.Δ. αυτών έναντι ανταλλάγματος».
5. Την αριθ. 11/2016 (ΑΔΑ: ΨΠΙΙΟΡΗΙ-ΗΧΧ) προηγούμενη απόφασή του «Διαδικασία παραχωρήσεων απλής χρήσης χώρων χερσαίων ζωνών νήσου Λέσβου, για τοποθέτηση τραπεζοκαθισμάτων, ομπρελών, κ.λπ. και επανεξέτασης ανταλλάγματος χρήσης, έως 30/04/2017».
6. Το γεγονός ότι το 2009 τα ανταλλάγματα χρήσης μειώθηκαν κατά 10% με την αριθ. 70/2009 πράξη της Λιμενικής Επιτροπής Λέσβου και από τότε διατηρούνται τα ίδια, λόγω της οικονομικής κρίσης.
7. Την αριθ. 207/2013 απόφαση του Δημοτικού Συμβουλίου Λέσβου περί αναπροσαρμογής τελών (μειώσεις) χρήσης κοινόχρηστων χώρων του Δήμου Λέσβου.

Και έπειτα από διαλογική συζήτηση σχετική με το θέμα

**ΑΠΟΦΑΣΙΖΕΙ ΟΜΟΦΩΝΑ**

Δεν αναπροσαρμόζει το αντάλλαγμα παραχώρησης απλής χρήσης χώρων των χερσαίων ζωνών λιμένων για τοποθέτηση τραπεζοκαθισμάτων και εμπορευμάτων, από 1/5/2017 έως 30/4/2018, λόγω της οικονομικής κρίσης. Το αντάλλαγμα έχει ως εξής:

|  |  |
| --- | --- |
| **ΧΕΡΣΑΙΑ ΖΩΝΗ ΛΙΜΕΝΑ** | **ΕΤΗΣΙΟ ΑΝΤΑΛΛΑΓΜΑ ΑΝΑ ΤΕΤΡΑΓΩΝΙΚΟ ΜΕΤΡΟ (σε ευρώ)** |
| ΚΟΥΝΤΟΥΡΟΥΔΙΑΣ | 9,45 |
| ΜΗΘΥΜΝΑΣ | 20,25 |
| ΜΥΤΙΛΗΝΗΣ - ΕΠΑΝΩ ΣΚΑΛΑ | 12,15 |
| ΜΥΤΙΛΗΝΗΣ - ΠΡΟΚΥΜΑΙΑ | 26,10 |
| ΝΤΙΠΙΟΥ | 9,45 |
| ΠΑΝΑΓΙΟΥΔΑΣ | 14,85 |
| ΠΕΡΑΜΑΤΟΣ | 9,45 |
| ΠΕΤΡΑΣ - ΚΑΒΑΚΙ | 11,25 |
| ΠΕΤΡΑΣ – ΠΡΟΒΛΗΤΑ ΟΙΚΙΣΜΟΥ | 11,25 |
| ΠΛΩΜΑΡΙΟΥ | 11,25 |
| ΣΙΓΡΙΟΥ | 9,45 |
| ΣΚΑΛΑΣ ΚΑΛΛΟΝΗΣ | 14,85 |
| ΣΚΑΛΑΣ ΜΙΣΤΕΓΝΩΝ | 11,25 |
| ΣΚΑΛΑΣ ΠΑΜΦΙΛΩΝ | 11,25 |
| ΣΚΑΛΑΣ ΠΟΛΙΧΝΙΤΟΥ | 11,25 |
| ΣΚΑΛΑΣ ΣΥΚΑΜΙΝΕΑΣ | 14,85 |

**Η απόφαση αυτή έλαβε αύξοντα αριθμό 104/2017.**

Η παρούσα να αναρτηθεί στο πρόγραμμα «Διαύγεια».

……………………………………………………………………………………….

|  |  |  |
| --- | --- | --- |
| **ΤΟ ΔΙΟΙΚΗΤΙΚΟ ΣΥΜΒΟΥΛΙΟ** | | |
| |  |  |  | | --- | --- | --- | | Ο ΠΡΟΕΔΡΟΣ |  | ΤΑ ΜΕΛΗ | | Γαληνός Σπυρίδων | ΑΚΡΙΒΕΣ ΑΝΤΙΓΡΑΦΟ | Πετρέλλης Κυριάκος  Τεντόμας Βασίλειος  Ζουμπούλη Νίκη | |  | Ο ΑΝΤΙΠΡΟΕΔΡΟΣ | Καραγιάννης Θεόδωρος | |  | Πετρέλλης Κυριάκος | Πασσάδης Νικόλαος | |  |  |  | |  |  |  | |  |  |